**Minunata doamnă a cerului**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă uit la luna albă

misterioasă,

uimitoare,

și ochii mei calzi

te caută

îndelung,

pentru a vorbi cu tine,

despre visele mele,

despre bucuriile mele,

despre îndoielile mele

și multe altele,

pentru că și ochii tăi

mă caută,

pentru a povesti

despre poveștile de iubire

care ne înconjoară,

care ne încălzesc inima

și altele care ne copleșesc,

ne supără,

ne schimbă,

ne transformă,

iar luna strălucește

ca o minunată doamnă

a cerului de necuprins

și care mi-a răpit privirea,

iar eu fericită

îți spun "Bună prietene

ai grijă de tine".